CELEX: C2007/095/46
Language: da
Date: 2007-04-28 00:00:00
Title: Sag C-101/07 P: Appel iværksat den 21. februar 2007 af Coop de France Bétail et Viande, tidligere Fédération Nationale de la Coopération Bétail et Viande (FNCBV), til prøvelse af dom afsagt den 13. december 2006 af Retten i Første Instans i forenede sager T-217/03 og T-245/03, FNCBV m.fl. mod Kommissionen

28.4.2007   
            
            
               DA
            
            
               Den Europæiske Unions Tidende
            
            
               C 95/25
            
         Appel iværksat den 21. februar 2007 af Coop de France Bétail et Viande, tidligere Fédération Nationale de la Coopération Bétail et Viande (FNCBV), til prøvelse af dom afsagt den 13. december 2006 af Retten i Første Instans i forenede sager T-217/03 og T-245/03, FNCBV m.fl. mod Kommissionen
   (Sag C-101/07 P)
   (2007/C 95/46)
   Processprog: fransk
   Parter
   
      Appellant: Coop de France Bétail et Viande, tidligere Fédération Nationale de la Coopération Bétail et Viande (FNCBV) (ved avocat M. Ponsard)
   
      De andre parter i appelsagen: Fédération nationale des syndicats d'exploitants agricoles (FNSEA), Fédération nationale bovine (FNB), Fédération nationale des producteurs de lait (FNPL), Jeunes agriculteurs (JA), Kommissionen for De Europæiske Fællesskaber og Den Franske Republik
   Appellanten har nedlagt følgende påstande
   
               —
            
            
               Dommen afsagt den 13. december 2006 af Retten i Første Instans i sag T-217/03 ophæves.
            
         
               —
            
            
               Det fastslås, at der ikke er grundlag for at pålægge appellanten en bøde.
            
         
               —
            
            
               Subsidiært nedsættes den ved denne dom pålagte bøde.
            
         
               —
            
            
               Kommissionen for De Europæiske Fællesskaber tilpligtes at betale omkostningerne i forbindelse med sagen om foreløbige forholdsregler og hovedsagen for Retten samt sagen for Domstolen.
            
         Anbringender og væsentligste argumenter
   Appellanten har til støtte for sin appel påberåbt sig seks anbringender. Appellanten har ved sine første fem anbringender, der sigter til ophævelse af den indankede dom, for det første gjort gældende, at Retten har begået en fejl ved ikke at finde, at Kommissionen tilsidesatte retten til kontradiktion, for så vidt Kommissionen i sin klagepunktsmeddelelse ikke angav den metode, der var lagt til grund for bødeberegningen. Appellanten har for det andet gjort gældende, at Retten har foretaget en urigtig gengivelse af beviserne vedrørende den hemmelige forlængelse af aftalen af 24. oktober 2001. For det tredje har appellanten gjort gældende, at Retten har begået en retlig fejl ved under henvisning til en generel aftale mellem slagtere og kvægavlere at formode, at appellanten havde tilsluttet sig forlængelsen af aftalen, uden at Retten præcist har godtgjort, at appellanten havde samtykket i forlængelsen af denne aftale. For det fjerde har appellanten gjort gældende, at Retten, såfremt det forudsættes godtgjort, at appellanten havde samtykket i aftalen, har begået en fejl ved at betegne aftalen som konkurrencebegrænsende, uden at den har undersøgt den generelle retlige og økonomiske sammenhæng, som aftalen og dens eventuelle virkninger er en del af. For det femte har appellanten gjort gældende, at Retten har tilsidesat sin begrundelsespligt, samt at der, for så vidt angår hensyntagen til appellantens deltageres omsætning — og ikke kun appellantens omsætning — for at efterprøve, om der forelå en overskridelse af loftet på 10 % af omsætningen i henhold til artikel 15, stk. 2, i forordning nr. 17, findes en modsigelse i den indankede doms begrundelse.
   Endelig har appellanten ved sit sjette anbringende, som subsidiært sigter til, at den pålagte bøde nedsættes, gjort gældende, at der, såfremt Domstolen skulle forkaste ovennævnte anbringender, under alle omstændigheder er grundlag for at nedsætte den pålagte bøde, idet denne ikke svarer til 10 %, men til 20 % af appellantens omsætning, hvilket er i strid med bestemmelserne i artikel 15, stk. 2, i forordning nr. 17.